અરવિંદ કેજરીવાલે પત્રકારો સાથે વાતચીત કરતા કહ્યું કે "અમે જોયું કે લોકો કેવી રીતે દલિતોને મારતા મારતા પોલીસ સ્ટેશન લઈ ગયા. મારતી વખતે જે ડંડા વપરાયા તે પોલીસના ડંડા હતાં. જેના પરથી કહી શકાય કે પોલીસ આ સમગ્ર મામલે મળેલી હતી. ઉપરથી જો સંકેત હોય તો જો આવું બને. પીડિતોને હું રાજકોટમાં મળ્યો તેમણે કહ્યું કે શિવસેનાના લોકોએ કર્યું. ભાજપની સરકાર પોતાના લોકોને મોકલીને માર ખવડાવે છે, અને પોલીસ જોયા કરે છે, દલિત સમાજ અવાજ ઉઠાવે ત્યારે પોલીસ તેમના ઉપર અત્યાચાર કરે, ખોટા કેસ કરે. દલિતો પર અત્યાચારની આ ઘટનામાં 40થી 50 લોકો સામેલ છે જ્યારે અત્યાર સુધી 16-17 જ પકડાયા છે. કેમ બીજા પકડાયા નથી. સરકાર ભાજપના ગુંડાઓને બચાવવાની કોશિશ કરી રહી છે.